CELEX: 62021CN0664
Language: el
Date: 2021-11-05 00:00:00
Title: Υπόθεση C-664/21: Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 5 Νοεμβρίου 2021 — NEC PLUS ULTRA COSMETICS AG κατά Δημοκρατίας της Σλοβενίας

7.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/14
            
         
      Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 5 Νοεμβρίου 2021 — NEC PLUS ULTRA COSMETICS AG κατά Δημοκρατίας της Σλοβενίας
      (Υπόθεση C-664/21)
      (2022/C 64/23)
      Γλώσσα διαδικασίας: η σλοβενική
      
         Αιτούν δικαστήριο
      
      Vrhovno sodišče Republike Slovenije
      
         Διάδικοι στην υπόθεση της κύριας δίκης
      
      
         Αναιρεσείουσα: NEC PLUS ULTRA COSMETICS AG
      
         Αναιρεσίβλητη: Δημοκρατία της Σλοβενίας
      
         Προδικαστικό ερώτημα
      
      Αντιτίθενται οι διατάξεις της οδηγίας περί ΦΠΑ (1), ιδίως δε το άρθρο της 131 και το άρθρο της 138, παράγραφος 1, καθώς και οι αρχές του δικαίου της Ένωσης, ειδικότερα δε οι αρχές της φορολογικής ουδετερότητας, της αποτελεσματικότητας και της αναλογικότητας, σε εθνική ρύθμιση η οποία απαγορεύει την προσκόμιση και εξέταση νέων αποδεικτικών στοιχείων προκειμένου να αποδειχθεί ότι πληρούνται οι ουσιαστικές απαιτήσεις του άρθρου 138, παράγραφος 1, της οδηγίας περί ΦΠΑ ήδη κατά το στάδιο της πρωτοβάθμιας διοικητικής διαδικασίας και, συγκεκριμένα, στο πλαίσιο των παρατηρήσεων που υποβάλλονται επί του πρακτικού διενεργηθέντος φορολογικού ελέγχου το οποίο εκδίδεται πριν από την έκδοση πράξης περί επιβολής φόρου;
      
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ. 1).